***
Слъэгъуащ сэ Азием и губгъуэ унэщIауэ,
Кавказым и куэщI жыжьэ ялыгъуауэ
Шы хъупIэу къэнэжар.
Гум цIыкIум и гуфIакIэ щIигъэпщкIуауэ,
Пшэ есхэм я жьауэкIэм щIэгъуэлъхьауэ
Псыжьыпс и куэщI ущIар!
Хэгъуэгу гууз! Уи псэ дзакъэн гурыщхъуэм
Егъащтэри, иреудэкIыр псыщхъуэр
Нэпкъыжь удэрэщхъуам.
Ишхами зауэм, гугъэр я псэ хущхъуэу,
Щауей нэщхъейхэм псыхъуэм къыщалъыхъуэ
Гухэлъ къадэмыхъуар.
Тхъэжыгъуэр гуIэ узкIэ яхъуэжауэ,
Зэхэуэхэм лIыжь кхъахэ хэхъухьауэ
Кипридэ и гъэр бын!
Фи жьыгъэр фыхэплъызэурэ вгъэжейуэ,
Псэ жэп къепэсэуам фригъейшейуэ –
Фэ дауэ сигу фихун…
